Met die regte kombinasie van bestanddele en ’n effektiewe gaarmaakmetode, kan jy ’n paar bekende en redelik basiese bestanddele, maklik in ‘n feesmaal omskep. Botterbone, tamaties en spinasie kry ’n nuwe geurejas as dit so bietjie gesoteer word en ’n balsamiese geur bykry.
Op 14 November is dit Wêreld Diabetes-dag en vir die hele maand lê die klem op die koskeuses en leefstyl wat dit vir diabete en hul gesinne makliker maak om die simptome van diabetes te bestuur. Die fokus vir diabete, om hul bloedsuikervlakke te bestuur, is eintlik soos ons almal behoort te eet. Kies kossoorte wat voedsaam is, jou lank genoeg versadig gaan hou en nie kosse is wat jou bloedsuikervlakke te vinnig laat styg en weer laat val nie. Wanneer jou bloedsuikervlakke te veel wissel, is mens geneig om heeltyd honger of peuselrig te voel.
Daar is baie bestanddele wat beslis beter keuses is, soos goeie bronne van proteïen, onverfynde stysels en vars produkte. Dit behoort die grootste deel van ons almal se etes te vorm. Pharma Dynamics is ’n farmaseutiese maatskappy met die visie dat ’n gesonde leefstyl en die regte eetgewoontes ’n groot rol daarin speel om leefstylsiektes te verhoed, die begin daarvan te vertraag of selfs die simptome te verbeter. Met hul reeks respeteboeke Cooking from the heart, wil hulle dit graag vir ons almal makliker maak om lekker en gesond te eet. Die resepte in die drie boekies, bewys ook dat voedsame etes beslis nie vaal, vervelig of duur hoef te wees nie. Die derde Cooking from the heart, fokus onder andere op idees vir bygeregte wat nie net uit stysel bestaan nie. Die boekies is nie meer in die handel beskikbaar nie, maar laai dit gerus hier gratis af.
Vir vandag se resep, word botterbone deel van ’n baie geurige mengsel groente, wat ’n heerlike bygereg is. Dit kan ook ’n baie lekker ligte, vegetariese maaltyd wees en is dus ideaal ook vir ’n kosblik. Deur die soetrissies en tamaties eers so bietjie in olyfolie of avokado-olie te sorteer, bring dit die natuurlike soet smaak van die twee groentes na vore. (‘n Suurlemoengegeurde avokado-olie sal is besonder lekker vir hierdie resep. Beide die tamaties en soetrissie stoot oor ’n matige hitte ’n bietjie vog uit, wat saam met die olie en balsamiese asyn ’n ideale sousie vir die gereg vorm. Bone het die vermoë om so ’n sousie te absorbeer en op die manier gegeur word. Die warm pansous is ook ideaal om die spinasieblare so bietjie sagter te maak, sonder dat dit sal pap word en die gereg het dus nie ’n slaaisous nodig nie.
Die bygereg is ’n goeie voorbeeld van ‘n gereg wat nie net uit verfynde of ‘wit’ stysel hoef te betaan nie. Selfs vir ’n kosblik, is dit noodsaaklik om iets uit elke voedselgroep in te pak, om seker te maak dat die ete wat weg van die huis geëet gaan word, steeds vullend en voedsaam is. ’n Belangrike deel van ’n kosblik, is die proteïene daarin. Alhoewel die bone in die spinasiegereg wel ’n bron van proteïene is, kan jy dit vir ’n kosblik baie maklik met ’n hardgekookte eier of twee aanvul. Eiers is ’n wonderlike bron van proteïene en ook gesonde olies en ander belangrike antioksidante, vitamiene en minerale. Dis ook baie vinnig en maklik om gaar te maak. Kook eiers vir 5-7 minute in liggies pruttende water om hardgekook te wees. Onthou dat ’n ekstra-groot of jumbo eier dalk so ’n minuut of wat langer moet kook as jy dit heeltemal hard aan die binnekant verkies. Nog ’n wenk, hardgekookte eiers skil die maklikste af, as dit in koue water afgekoel het. Daar kan selfs ‘n kraak in die dop gemaak word om dit vinniger te laat afkoel. Nulaid het ‘n groot verskeidenheid eier-groottes, so kies dit wat vir jou gesin se behoeftes die beste gaan wees.
1. Verhit die olie oor matige hitte in ’n groot braaipan (soos ’n AMC 28 cm Chef’s Pan). Soteer die soetrissie vir ’n paar minute of tot net sag.
4. Roer die feta deur en strooi pampoensaad oor. Sit warm of teen kamertempertuur as ’n ligte vegetariese ete of as ’n bygereg voor.